cyanic-selkie/wikianc huggingface dataset:
Անգլիական ընտանիքի հնդիկ ժառանգը
Սյուժե
Հարին և Վիկրամը հարուստ գործարար Գոպալ Մայուրի որդիներն են։ Գոպալն իր գործընկերոջը խոստանում է ավագ որդուն ամուսնացնել նրա դստեր հետ։ Հարին չցանկանալով ամուսնանալ անծանոթուհու հետ՝ վերադառնում է Հնդկաստան։ Ինքնաթիռի բեմադրած վթարի շնորհիվ բոլորը հավատում են, որ մահացել է։
Բոմբեյում Հարին հանդիպում է աղքատ աղջկա, ում սիրահարվում է և ամուսնանում։ Մի անգամ Դիվալիի արարողությն ժամանակ նրանց տունը վառվում է հրավառությունից։ Հարին կնոջ հետ հրդեհվում է և մահանում հիվանդանոցում; Նրանց նորածին որդուն՝ Նանդլալին դաստիարակում է Բիժուրիան՝ նրա ութամյա մորաքույրը։
Ութ տարի անց Վիկրամը պարզում է, որ եղբայրը փրկվել է ինքնաթիռի վթարից և այժմ ունի որդի։ Եղբորորդուն գտնելու համար մեկնում է Հնդկաստան։
Այստեղ կանգնում է դժվար ընտրության առջև. եղբորորդուն հետ տանել Լոնդոն կամ Բիժուրիայի հետ մնալ Հնդկաստանում, ում հետագայում սիրահարվում է։
Արտաքին հղումներ
Կատեգորիա:Հնդկական ֆիլմեր Կատեգորիա:1996 ֆիլմեր Կատեգորիա:Հինդի լեզվով ֆիլմեր
UBS
UBS Group AG, շվեյցարական խոշորագույն ֆինանսական հոլդինգ, որն ամբողջ աշխարհում մատուցում է ֆինանսական տարբեր ծառայություններ ։ Բանկի գրանցման վայրը և կենտրոնական գրասենյակը Ցյուրիխում է։
2011 թվականին G20-ի Ֆինանսական կայունության խորհուրդը (Financial Stability Board) UBS-ն ընդգրկել է աշխարհի 29 կարևոր բանկերի ցանկում, հետևաբար UBS-ը ենթակա է հատուկ հսկողության և պետք է համապատասխանի սեփական կապիտալի ավելի խիստ չափանիշներին ։
2014 թվականին UBS AG բանկը վերակազմավորվել է UBS Group AG հոլդինգի, ինչը պայմանավորված էր բանկային համակարգի ճգնաժամերի, կայունության և դիմադրության բարձրացման համար շվեյցարական օրենսդրության նոր պահանջներին համապատասխանեցնելու անհրաժեշտությամբ ։ UBS-ի վերակառուցումն ավարտվել է 2016 թվականին ։
1862-1912
Շվեյցարիայի ամենամեծ բանկի պատմությունը համարվում է 1862 թվականի հունիսի 25-ի սկիզբը, երբ Վինտերտուրում ստեղծվել է բանկը ։ Այն հիմնադրվել է երկրի տասներեք առաջատար ընկերությունների կողմից, որոնց թվում էին՝ Sulzer, Rieter, Reinhardt և Volkart ընկերությունները՝ շվեյցարական արդյունաբերության զարգացման ֆինանսավորման նպատակով։ Բանկի սկզբնական կապիտալը կազմել է 5 միլիոն շվեյցարական ֆրանկ։
Վինտերտուրի Բանկը ֆինանսավորում էր տեքստիլ արդյունաբերությունը՝ երկաթուղու կառուցման և Սուրբ Գոթարդի լեռնային զանգվածի միջով նոր երկաթուղային գծի համար լոկոմոտիվներ գնելու համար։ Հետագայում բանկի շրջանակներն ընդլայնվել է, մասնավորապես այդ ժամանակաշրջանում արագ զարգացող ապահովագրական շուկայի ֆինանսավորմամբ։ 1906 թվականին Վինտերտուրում գտնվող Բանկն իր մասնաճյուղը բացել է Ցուրիխում, որն ուղիղ մուտք է ապահովել 1880 թվականին հիմնադրված Ցյուրիխի բորսայում, որը շուտով դարձել է երկրի առաջատար արժեթղթերի շուկան։
1912 թվականին Բանկը Վինտերտուրում միավորվել է Տոգենբուրգի բանկի հետ, որի արդյունքում ստեղծվել է նոր ֆինանսական հաստատություն՝ Շվեյցարական բանկերի միություն՝ Schweizerische Bankgesellschaft (SBG), Union de banques suisses, Unione di Banche Svizzere կամ Շվեյցարիայի Union Bank (UBS): Նախնական բաժնետիրական կապիտալը կազմում էր 35 միլիոն շվեյցարական ֆրանկ։ 1918 թվականին SBG-ի կենտրոնական հաշվապահական բաժինը տեղափոխվել է Ցյուրիխ։
Տարբեր ընկերությունների ձեռքբերման և Առաջին համաշխարհային պատերազմից հետո նոր մասնաճյուղերի բացման միջոցով SBG-ն իր գործունեությունը տարածել է Շվեյցարիայի բոլոր շրջաններում, ինչպես նաև սկսել է հաջող վարկեր տրամադրել արտերկրում, հատկապես Գերմանիայում և Արևելյան Եվրոպայում։ 1929-1930 թվականների և Երկրորդ համաշխարհային պատերազմից հետո համաշխարհային տնտեսական ճգնաժամի ընթացքում բանկը գոյատևել է քսանամյակների ընթացքում կուտակված մեծ ֆինանսական պահուստների շնորհիվ։
1854 թվականին Բազելում վեց մասնավոր բանկեր ստորագրել են վարկերի համատեղ համաձայնագիր, իսկ 1872 փվականին հիմնել Basler Bankierverein-ը, որի նպատակը արդյունաբերական և երկաթուղային նախագծերի ֆինանսավորումն էր։ Ցյուրիխի բանկային ասոցիացիայի (1895) և Շվեյցարիայի Սեն Գալենի (1896) շվեյցարական Միավորված բանկի հետ միաձուլումից հետո, ինչպես նաև 1897 թվականին Բազելի դեպոզիտային բանկի ձեռքբերումից հետո անվանվել է «Շվեյցարական բանկային ասոցիացիա» (Schweizerischer Bankverein - SBV):
Վինտերտուրում գտնվող Բանկը և Բազելի բանկատերերի ասոցիացիան մասնակցել են այն ժամանակվա շվեյցարական ամենամեծ նախագծի՝ Գոթարդի լեռնաշղթայով երկաթուղային թունելի կառուցման ֆինանսավորմանը, որը պահանջում էր այն ժամանակվա հսկայական գումարի՝ 227 միլիոն շվեյցարական ֆրանկի ներդրում։ Բացի այդ, SBV Bank-ը կարևոր դեր է ունեցել «Բազել»-ը որպես շվեյցարական քիմիական արդյունաբերության կենտրոն հիմնելու գործում։ 1898 թվականին SBV-ը դարձել է շվեյցարական առաջին բանկը, որը մասնաճյուղ է բացել այն ժամանակաշրջանի առաջատար համաշխարհային ֆինանսական կենտրոնում՝ Լոնդոնում։ 1901 թվականին SBV–ը սկսել է պարբերաբար հրապարակել իր տնտեսական վերլուծության արդյունքները։ SBV-ը ձեռք է բերել d’Espine, Fatio & Cie ընկերությունները։ Բանկն ընդլայնելով իր գործունեությունը Շվեյցարիայում՝ բացել է նոր մասնաճյուղեր՝ 1906 թվականին Ժնևում, 1908 թվականին Fratelli Pasquali բանկը Կյասոյում, ինչպես նաև 1912 թվականին Banque d’escompte et de dépôts-ը՝ Լոզանում։
1913-1945
Առաջին համաշխարհային պատերազմը, որի ընթացքում Շվեյցարիան ընդունել է զինված չեզոքության դիրք, երկրի բանկային հատվածի համար լուրջ հետևանքներ չի առաջացրել։ Ավարտից անմիջապես հետո SBV-ին հաջողվել է վերականգնել Լոնդոնում առաջատար արտասահմանյան բանկերից մեկի դերը։ 1920-ականների սկզբին SBV-ի աշխատակիցների թիվն առաջին անգամ գերազանցում էր 2000-ը, մինչդեռ SBG-ն ուներ 1000 աշխատող։ Այնուամենայնիվ, 1929 թվականին բռնկված համաշխարհային տնտեսական ճգնաժամը բացասական ազդեցություն է ունեցել շվեյցարական բանկերի գործունեության վրա։ 1931-1936 թվականների ընթացքում SBG-ի անձնակազմի քառորդ մասը կրճատվել է։
1930-1935 թվականներին SBG-ի ընդհանուր հաշվեկշռային արժեքը 1 միլիարդ շվեյցարական ֆրանկից նվազել է մինչև 441 միլիոն, իսկ SBV-ը՝ 1,6 միլիարդից մինչև 1 միլիարդ։ 1935 թվական շվեյցարական բանկային առաջին օրենսդրության ուժի մեջ մտնելն էական ազդեցություն է ունեցել շվեյցարական բանկերի գործունեության վրա, մասնավորապես «Բանկային գաղտնիքի մասին» 47-րդ հոդվածը։ 1938 թվականին SBV-ը դարձել է շվեյցարական առաջին անշարժ գույքի հիմնադրամի՝ Swissimmobil Serie D-ի հիմնադիրներից մեկը։ Նույն թվականին SBG-ը հիմնադրել է Ցյուրիխում գործող Intrag ընկերությունը, որի ուշադրության կենտրոնում էր ներդրումների վստահության կառավարումը։ 1945 թվականին գլխավոր գրասենյակը տեղափոխվել է Ցյուրիխ։
Երկրորդ համաշխարհային պատերազմի ժամանակ արտաքին տնտեսական գործունեության ծավալը նվազել է և Գերմանիան դարձել է երկու բանկերի համար կարևորագույն ֆինանսական շուկա։
1945-1997
1945 թվականին SBG և SBV ընկերությունները ձեռք են բերել մի քանի մրցակից ֆինանսական հաստատություններ, որոնք զգալիորեն ամրապնդել են իրենց դիրքերը։ Eidgenössische Bank-ի (EIBA) ձեռքբերումը հանգեցրել է SBG-ի մինչև 1,5 միլիարդ շվեյցարական ֆրանկ ակտիվների ավելացմանը, իսկ «Բասլեր Հանդելսբանկ»-ի գնումը թույլ է տվել ավելացնել SBV բանկային ակտիվները մինչև 2 միլիարդ շվեյցարական ֆրանկ։
Երկրորդ համաշխարհային պատերազմի ավարտից հետո ԱՄՆ-ում և Արևմտյան Եվրոպայում սկսել է արագ տնտեսական աճի շրջան, ինչը հզոր խթան էր այս շուկաներում երկու բանկերի հաջող զարգացման համար՝ մինչև 1970-ականների անկումը։
1967 թվականին SBG-ը միավորվել է շվեյցարական Interhandel ֆինանսական և արդյունաբերական հոլդինգի հետ, ինչը SBG-ին թույլ է տվել դառնալ Շվեյցարիայի խոշորագույն բանկը, որի ֆինանսական շուկան այդ ժամանակ համարվում էր աշխարհում իր մեծությամբ երրորդը։ Նույն թվականին SBG-ն առաջինն էր մայրցամաքային Եվրոպայում, որը օգտագործում էր բանկոմատներ։ Այնուամենայնիվ, մինչև 1960-ականների վերջը SBV-ը ու SBG-ը բացառապես առևտրային բանկեր էին՝ իրենց հաճախորդներին չառաջարկելով հիփոթեքային վարկեր և խնայողական հաշիվներ։
1980-ականների վերջին բռնկված անշարժ գույքի ճգնաժամը զգալի վնաս է պատճառել շվեյցարական բանկերին։ 1990-ականներին միջազգային մակարդակով բարձրացել է այսպես կոչված «հրեական հաշիվների» հարցը. նացիստական հետապնդումների արդյունքում հրեական ծագում ունեցող իրենց տերերի մահից հետո բանկային հաշիվներում մնացած գումարը։ 1998 թվականին շվեյցարական բանկերի վրա գործադրված միջազգային ճնշումը UBS-ին ստիպել է վճարել 1,25 միլիարդ դոլար հաշվետերերի և նրանց ժառանգների համար։ Այս գումարը բաշխվել է կոնկրետ անձանց և գործը պաշտոնապես փակվել է ։ Այս իրադարձությունների հետևանքը և դրանց հետ կապված քննարկումները միջազգային ճնշման ուժեղացման պատճառով էր, որոնք ուղղված էին բանկային գաղտնիքի ինստիտուտի վերացմանը։
Սկսած 1997 թվականից
1997 թվականի վերջին SBV-ը և SBG-ը հայտարարել են միավորվելու փոխադարձ համաձայնության մասին ։ SBV-ի Վարչական խորհրդի Նախագահ Ժ. Բլյումը որոշումը հիմնավորել է այսպես. «Միջազգային մակարդակում երկու բանկերից ոչ մեկը չունի բավարար ռեսուրսներ՝ արտասահմանյան, մասնավորապես ամերիկյան մրցակիցների հետ հավասար պայմաններով մրցակցելու համար։ Բացի այդ, շվեյցարական շուկան հագեցված է, իսկ նրա եկամտաբերությունը սահմանափակ է»։
Բանկերի պաշտոնական միացումը տեղի է ունեցել 1998 թվականի հունիսի 29-ին և միավորման արդյունքում առաջացած բանկը հայտնի է դարձել UBS անունով։ «UBS»-ը նախորդ բանկի (Շվեյցարիայի Union Bank) հապավումն է։ SBV-ի և SBG-ի միաձուլման հետևանքով աշխատողների ընդհանուր թիվը նվազել է ։
1995 թվականին SBG-ն 860 միլիոն ֆունտ ստեռլինգով ձեռք է բերել Լոնդոնում գործող S.G. Warburg & Co բանկը, իսկ 2000 թվականին UBS-ը 11,5 միլիարդ դոլարով ձեռք է բերել ԱՄՆ-ում գտնվող Paine Webber բրոքերային ընկերությունը, ինչն ավելի է ամրապնդել դիրքերն ԱՄՆ շուկայում։ Այնուամենայնիվ, 2002 թվականին UBS-ը որոշել է հրաժարվել երկու ապրանքանիշերից և ստեղծել մեկ բրենդային բանկ, որն ամբողջ աշխարհում առաջարկում է ֆինանսական ծառայություններ ։
2006 թվականին UBS-ը 2,5 միլիարդ դոլարով ձեռք է բերել բրազիլական Banco Pactual SA ներդրումային բանկը՝ արագ զարգացող բրազիլական շուկայում դիրքն ամրապնդելու համար, այն Pain Webber-ի ձեռքբերումից հետո դարձել է երկրորդ խոշոր գործարքը ։
Այդ տարվա սեպտեմբերին UBS-ը հայտարարել է մինչև 793 միլիոն շվեյցարական ֆրանկի վնասի մասին։ Դրանք առաջացել են ԱՄՆ-ի երկարաժամկետ կապիտալի կառավարման (LTCM) ֆոնդի փլուզման պատճառով, որը սպառնում էր նաև մի շարք խոշոր միջազգային բանկերի ։ Այս ձախողումը հանգեցրել է UBS-ի ղեկավարության մի մասի հրաժարականին։ Նոր բանկն իր ստացած առաջին եկամուտը ներկայացրել է 1999 թվականին ։
2012 թվականին UBS-ը տուգանվել է ԱՄՆ-ում, Մեծ Բրիտանիայում և Շվեյցարիայում գտնվող ֆինանսական վերահսկողների կողմից՝ 1,4 միլիարդ շվեյցարական ֆրանկի համար LIBOR միջբանկային վարկավորման տոկոսադրույքի խարդախության համար ։
Ֆինանսական ցուցանիշներ
2018 թվականի արդյունքներով ընդհանուր ակտիվները կազմել են 958,489 միլիարդ շվեյցարական ֆրանկ, սեփական կապիտալը՝ 52,928 միլիարդ շվեյցարական ֆրանկ, բաժնետոմսերի շուկայական արժեքը՝ 45,907 միլիարդ շվեյցարական ֆրանկ, զուտ շահույթը՝ 4,516 միլիարդ շվեյցարական ֆրանկ ։
Արտաքին հղումներ
Կատեգորիա:Ներդրումային ֆոնդեր Կատեգորիա:ՆԱՍԴԱՔ-ում ցուցակված ընկերություններ
Բազմարժեք տրամաբանություն
Բազմարժեք տրամաբանություն, ժամանակակից տրամաբանության բնագավառը ընդգրկում է տրամաբանական այնպիսի հաշիվները, որտեղ ասույթներին վերագրվում են ցանկացած (բայց երկուսից ավելի) վերջավոր կամ անվերջ թվով ճշմարտային արժեքներ (տրամաբանական նշանակություններ). ։ Բազմարժեք տրամաբանություն բացի ձևական մասից՝ ապարատից, ներառում է նաև բազմարժեքության բուն տեսությունը։ Բազմարժեք տրամաբանություն մշակվեց տրամաբանության մեջ մաթեմատիկական մեթոդների արմատավորման, տրամաբանական խնդիրների նկատմամբ զուտ ձևական մոտեցման շնորհիվ, մասնավորապես, երբ հնարավոր դարձավ վերանալու «ճշմարիտ» և «կեղծ» տերմինների առարկայական իմաստից՝ դրանք դիտելով պարզապես իբրև տրամաբանական նշանակություններ, որ կարող են ստանալ ասույթային փոփոխականներն ու դրանք պարունակող բանաձևերը։ Բազմարժեքության սկզբունքը հնարավորություն ընձեռեց նկարագրելու այսպես կոչված անորոշ ասույթների հատկությունները, որոնց հետ գործ ունեն ինդուկտիվ տրամաբանությունն ու մոդալ տրամաբանությունը, և որոնց անհամապատասխանությունը երկարժեքության քրիզիպյան սկզբունքին զգացվում էր ավանդական ձևական տրամաբանության մեջ ։ Բազմարժեք տրամաբանությունյան առաջին համակարգերը մշակել են Լուկասևիչը (1920)՝ մոդալ ասույթների հատկությունների նկարագրության համար, և Պոստը (1921)՝ ելնելով ձևական նկատառումներից։ Ուշագրավ են ինտուիցիոնիստական և կոնստրուկտիվիստական բազմարժեք համակարգերը, որոնք սահմանափակում են երրորդի բացառման սկզբունքի գործողության ոլորտը (Հեյթինգ, Գենցեն, Կոլմոգորով, Գլիվենկո և ուրիշներ) ։ Բազմարժեք տրամաբանությունյան ապարատի զարգացման, ընդհանուր տեսության ստեղծման գործում ավանդ են մուծել Սլուպեցկին, Յասկովսկին, Գյոդելը, Ռոսերը, Տյուրքետը, Յաբլոնսկին և ուրիշներ։ Բազմարժեք տրամաբանության մեկնաբանություններից հիշարժան է նրա օգտագործումը (Բիրկհոֆ և Նոյման, Դետուշ–Ֆևրիե, Ռայխենբախ) քվանտային մեխանիկայում ծագած տրամաբանական դժվարությունների հաղթահարման համար։ Տեսական կարևոր խնդիրներից է բազմարժեք տրամաբանությունյան հարաբերությունը երկարժեքի նկատմամբ, ցույց է տրված, որ եթե բազմարժեք տրամաբանությունյան համակարգերում կրկնաբանություններ չեն (չեն գործում) երկարժեք տրամաբանության հիմնական օրենքները, հատկապես երրորդի բացառման սկզբունքը և կրկնակի ժխտման կանոնը, ապա կրկնաբանություններ չեն նաև դրանց ժխտումները, ավելին, միշտ հնարավոր է բազմարժեք տրամաբանությունյան համակարգերը երկարժեք (ճշմարիտ–կեղծ) տեսքի բերել՝ «լրացուցիչ» արժեքները բացառելու միջոցով, ուստի բազմարժեք տրամաբանություն չի հակասում երկարժեքին, այլ հանդես է գալիս որպես ավելի ընդհանուր տեսություն։
Ծանոթագրություններ
Կատեգորիա:Տրամաբանություն
Ավդաղ
Ավդաղ, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Կիզներ
Բնակչությունը 2010 թվականին գրանցված տվյալներով կազմում էր 9320 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Կիզներսկի շրջանի բնակավայրեր
Մայլզ Ֆրանկլին
Ստելլա Մարիա Սառա Մայլզ Ֆրանկլին, հայտնի է որպես Մայլզ Ֆրանկլին (Stella Maria Sarah Miles Franklin, ), ավստրալիացի գրող, ֆեմինիստական ուղղվածությամբ ինքնակենսագրական վեպերի և Ավստրալիայի մասին վեպերի հեղինակ է։ Գրել է նաև Բրենտը Բին Բինից կեղծանունով։
Կենսագրություն
Ստելլա Ֆրանկլինը ծնվել է 1879 թվականին Տալբինգոյում (Նոր Հարավային Ուելս)։ Նրա ծնողները եղել են Ջոն Մորիս Ֆրանկլինը և Մարգարետ Սյուզաննա Հելենա Լամպեն։ Ստելլան ստացել է տնային կրթություն, իսկ 1889 թվականից, երբ ընտանիքը տեղափոխվել է Սթիլվոթեր` Գոուլբերնի մոտ, սկսել է դպրոց հաճախել։ Հետագայում ընտանիքը, որը զբաղվում էր ֆերմերությամբ, մեկ անգամ չէ, որ տեղափոխվել է, և վերջապես բնակություն է հաստատել Կարլտոնում, Սիդնեյի արվարձանում։ 1897 թվականին Ստելլան աշխատել է որպես տնային դաստիաարակչուհի, իսկ 1899 թվականին ավարտել է իր առաջին վեպը՝ «Իմ փայլուն կարիերան» («My Brilliant Career»)։ Ավստրալիայի հրատարակչությունների կողմից մերժված հեղինակի չափազանց հստակ արտահայտված ֆեմինիստական դիրքորոշման պատճառով այն հրատարակվել է 1901 թվականին [Լոնդոն]ում։ Ընդ որում, նրա շարունակությունը՝ «Իմ կարիերան կործանվում է» («My Career Goes Bung»), այնքան համարձակ էր իր ժամանակի համար, որ չէր հրապարակվում ընդհուպ մինչև 1946 թվականը։
1906 թվականին Ստելլա Ֆրանկլինը գաղթել է ԱՄՆ՝ հույս ունենալով ստեղծագործական և ֆինանսական անկախություն ձեռք բերել։ Ինը տարի նա անցկացրել է Չիկագոյում՝ աշխատելով իր հայրենակից Ալիսա Հենրիի հետ կանանց ազգային արհմիության լիգայում՝ որպես հրատարակիչ և քարտուղար («Կանանց ազգային արհմիութենական լիգա»)։ 1911 թվականին Ստելլա Ֆրանկլինն առաջին անգամ եղել է Անգլիայում և Ֆրանսիայում։ 1915 թվականին նա տեղափոխվել է Անգլիա և բնակություն հաստատել Լոնդոնում։ նույն թվականին լույս է տեսել Ամերիկայում գրված նրա «The Net of Circumstance» վեպը, որտեղ նույնպես կային ինքնակենսագրական և ֆեմինիստական մոտիվներ։ Լոնդոնում Ֆրանկլինն աշխատել է մանկական մսուրներում և սրճարաններում՝ զուգահեռաբար զբաղվելով լրագրությամբ։ Բացի այդ, 1917 թվականին նա մեկնել է Մակեդոնիա՝ որպես կամավոր զինվորական հոսպիտալում։ Ընդհանուր առմամբ, նա անցկացրել Է Լոնդոնում ինը տարի, չհաշված գործուղումները Իռլանդիա 1919 և 1926 թվականներին և Ավստրալիա 1923-1924 թվականներին։ 1927 թվականին Ստելլա Ֆրանկլինը վերադարձել է Ավստրալիա, որտեղ սկսել է գրել Բրենտը Բին Բինից կեղծանունով (Brent of Bin Bin) և 1928-1931 թվականներին հրապարակել է երեք վեպեր ավստրալիական մայրցամաքի յուրացման ռահվիրաների մասին մտահղացված իններորդ սագայից՝ «Up the Country» (1928), «Ten Creeks Run» (1930) և «Back to Bool Bool» (1931)։ «Prelude to Waking», «Cockatoos» և «Gentlemen at Gyang Gyang» վեպերը հրատարակվել են 1950-ականներին։ Որոշ ժամանակ անց նա վերադարձել է Լոնդոն, բայց 1932 թվականից վերջնականապես բնակություն է հաստատել Ավստրալիայում։ 1936 թվականին «All that Swagger» վեպը, որը հրապարակվել է նրա իսկական անվան տակ, գրողին բերել է ավստրալիական S. H. Prior Memorial Prize գրական մրցանակը։ Ստելլա Ֆրանկլինը նաև նվիրվել է ավստրալիական գրականության աջակցության և զարգացման գործին։ Նա օգնել է սկսնակ գրողներին, համագործակցել է գրական ամսագրերի հետ և հանդես է եկել դասախոսություններով։
Ստելլա Ֆրանկլինը մահացել է 1954 թվականի սեպտեմբերի 19-ին՝ Դրամմոյնի հիվանդանոցում։ Նրա կտակի համաձայն, նրա գույքի վաճառքից ստացված եկամուտը ծառայել է Ավստրալիայի գրողների համար։ Miles Franklin award — Ավստրալիայի ամենահեղինակավոր գրական մրցանակը շնորհվում է ամեն տարի ավստրալիական կյանքի մասին լավագույն վեպի համար ։
Արտաքին հղումներ
Կատեգորիա:Ավստրալիայի գրողներ Կատեգորիա:Ավստրալիացի ֆեմինիստ գրողներ Կատեգորիա:Ավստրալիացիներ Կատեգորիա:20-րդ դարի գրականություն Կատեգորիա:19-րդ դարի կին գրողներ Կատեգորիա:20-րդ դարի կին գրողներ Կատեգորիա:Ֆեմինիստ գրողներ Կատեգորիա:Գրական կեղծանուններով հայտնի հեղինակներ
Չիլմոզերկա (Մեգրեգայի վտակ)
Չիլմոզերկա (Чилмозерка), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Մեգրեգա գետի աջ ափին՝ 41 կմ հեռավորության վրա։ Գետի երկարությունը 20 կմ է, ավազանի տարածքը 96,1 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին ։
Արտաքին հղումներ
Կատեգորիա:Ռուսաստանի գետեր
Բուգաևկա (գյուղ, Պոլտավայի շրջան)
Բուգաևկա (Бугаївка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Բուգաևկա գյուղում բնակվում էր 212 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Տագակյուլա
Տագակյուլա (Tagaküla), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 103 մարդ։
Արտաքին հղումներ
Կատեգորիա:Էստոնիայի Վիրումաա նահանգի Վիռու շրջանի բնակավայրեր Կատեգորիա:Էստոնիայի գյուղեր
Տրենևկա (Միլլերովսկի շրջան)
Տրենևկա (Треневка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տրենևսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր
Շերամ (ալբոմ)
Շերամ-ը Սիրուշոի 2-րդ ստուդիական ալբոմն է։
Արտաքին հղումներ
Կատեգորիա:Սիրուշո ալբոմներ Կատեգորիա:2005 ալբոմներ
Ռոժե Անեն
Ռոժե Անեն (Roger Hanin, իրական ազգանունը՝ Լևի (Lévy), ), ֆրանսիացի դերասան և ռեժիսոր։ Հայտնություն է ձեռք բերել «Կոմիսար Նավարո» հեռուստաֆիլմի գլխավոր դերի շնորհիվ։
Կենսագրություն
Ծնվել է Ալժիրում, որը նախկինում մտնում էր ֆրանսայի կալենայում, նրա պապը եղել է ռամիկ, իսկ հայրը կոմունիստ։ Հայրիկի անունը Ժոզեֆ Լեվի էր մայրիկի անունը վիկտորինա Բեն Խանին։ Քանի որ հրեական ծագումով խնդիրներ է ունեցել կրթության համար Վիշի քաղաքում։ Գնաց կամավոր ավիացիայի 1944 թվականին։ Երբեք չի թաքցրել իր Հրեական ծագումը և ձախ հայացքը։ Նա եղել է սոցիալիստական կուսակցության Ֆրանսիայի կազմում (մահից հետո Ֆրանսուա Միտերանի միացել է կոմունիստական կուսակցությունը Ֆրանսիային)։ Առավել հայտնի դերը Ռուսաստանի հանձնակատար Նավառոն էր, ըստ էության, ստեղծվել է հատկապես նրա համար։2008 թվականին նա ավարտել է կինեմատոգրաֆական և քաղաքական գործունեությունը։
Սեփական կյանք
Ռոժե Անեն ազգականն է Ֆրանսիայի նախկին նախագահ Ֆրանսուա Միտերանի հետո և կնոջ Դանիելի։ Քրիստինե Գոսե երիկամային (կինը Ռոջեր Անենա) քույրը Դանիելը Միտերանը ։
Արտաքին հղումներ
Կատեգորիա:Ֆրանսիացի դերասաններ Կատեգորիա:Ֆրանսիացի ռեժիսորներ
Մատիաշ Բրաուն
Մատիաշ Բերնարդ Բրաուն, ավստրիական ծագմամբ չեխ քանդակագործ։
Կենսագրություն
Մատիաշ Բերնարդը ծնվել է 1684 թվականի փետրվարի 24-ին, Զաուտենս կոմունայում, Ինսբրուք քաղաքի մոտ (այժմ` ավստրիական Տիրոլ հող)։ Դարբին Յակուբ Բրաունի և Մագդալենայի ընտանիքի ինը երեխաներից հինգերորդն է։ Կրտսեր եղբայրը` Դոմինիկը դարձել է նկարիչ, իսկ նրա զարմիկ Անտոնին Բրաունը` քանդակագործ։
Մոտ 1710 թվականին նա հիմնել է Պրահա քաղաքում ամենամեծ արվեստանոցը, որում աշխատում էին վեց ենթավարպետների, նույն թվականին Պրահայի Կառլի կամրջի վրա տեղադրվել է նրա առաջին` «Սուրբ Լուիթգարդի տեսիլքը» քանդակը։
Գոյություն ունի Մատիաշ Բրաուն անունով աստերոիդ (համար 6768), որը հայտնաբերվել է 1983 թվականին։
Ծանոթագրություններ
Կատեգորիա:Չեխ քանդակագործներ Կատեգորիա:Տուբերկուլոզից մահացածներ
Սուրեն Շահվերդյան (բեմադրիչ)
Սուրեն Վահեի Շահվերդյան, բեմադրիչ, ռեժիսոր։
ՀՀ արվեստի վաստակավոր գործիչ, ՀՀ ժողովրդական արտիստ Վահե Շահվերդյանի որդին է։
Կենսագրություն
Սուրեն Շահվերդյանը ծնվել է 1977 թվականին Վանաձոր քաղաքում։ 1994-1999 թվականներին սովորել է Երևանի թատրոնի և կինոյի պետական ինստիտուտի ռեժիսուրայի բաժնում ։ 1999 թվականին, որպես դիպլոմային աշխատանք, Երևանի Սունդուկյանի անվան ազգային ակադեմիական թատրոնում բեմադրել է Թենեսի Ուիլյամսի «Տրամվայ Ցանկությունը»։ 2000 թվականին այս ներկայացումը մասնակցել է Լիտվայի Կլայպեդա քաղաքում անցկացվող «Շերմուկշնիս» փառատոնին և արժանացել մրցանակի։ 2002 թվականին, պարտադիր ծառայությունն անցնելուց հետո, Սուրեն Շահվերդյանը Սունդուկյանի անվ.ան թատրոնում բեմադրել է «Բուրատինոյի արկածներ» մանկական ներկայացումը։ 2002 թվականից Հայկական երկրորդ հեռուստաալիք վարում է «Չէին սպասում», իսկ 2012 թվականից՝ նաև «Քաղցած սպասում էին» հաղորդումները։ 2003 թվականին բեմադրել է «Ցելոֆանե երջանկություն» (ըստ Կարինե Խոդիկյանի) մոնոներկայացումը, որը նույն թվականին «Արմմոնո» միջազգային թատերական փառատոնում արժանացել է մրցանակի։
2004 թվականին Սուրեն Շահվերդյանը Սունդուկյանի անվան թատրոնում բեմադրել է Սառա Քեյնի «Փսիխոզ 4:48» ներկայացումը։ Այս ներկայացումը մասնակցել է բազմաթիվ միջազգային թատերական փառատոների. 2004 թվականին Ռուսաստանի Նովոսիբիրսկ քաղաքում անցկացվող «Սիբ-Ալտերա» փառատոնին, այնուհետև Իրանի Ահվազ քաղաքում «Իրանզամին» 6-րդ թատերական միջազգային փառատոնին, որտեղ արժանացել է «Լավագույն ռեժիսոր» մրցանակին։ 2005 թվականին մասնակցել է Մոսկվայի «Չեխովյան» միջազգային թատերական փառատոնին, նույն թվականին Թուրքիայի Տրապիզոն քաղաքում «Սևծովյան երկրների 6-րդ միջազգային թատերական փառատոնին»։ Այնուհետև ներկայացումը «Լավագույն ռեժիսորի» մրցանակին է արժանացել Եգիպտոսում՝ Կահիրեի «Միջազգային փորձարարական թատրոնի» փառատոնում 2006 թվականին։ 2008 թվականին մասնակցել է Ռումինիայում «Բաբել ֆեսթ» միջազգային թատերական փառատոնին։ 2012 թվականին «Փսիխոզ 4:48-ը» ներկայացվել է Գերմանիայի Շտուտգարտ քաղաքում «Բունտե-Բունե» միջազգային թատերական փառատոնին։
2006 թվականին Սունդուկյանի անվան թատրոնում Սուրեն Շահվերդյանը բեմադրել է Լուկաս Բերֆուսի «Մեր ծնողների սեռական նևրոզները»։ 2007 թվականին «Թատրոն 8-ի» հետ Շահվերդյանը բեմադրել է «Աղախիններ» պլաստիկ դրաման՝ ըստ Ժան Ժենեի համանուն պիեսի։ Ներկայացումը մասնակցել է բազմաթիվ միջազգային փառատոների. 2008 թվականին՝ Տրապիզոնի «Սևծովյան երկրների 9-րդ միջազգային թատերական փառատոնին», 2009 թվականին՝ Տռգովիշտեի «Բաբել ֆեսթ» փառատոնին, 2009 թվականին՝ Բելառուսի Բրեստ քաղաքում «Բելավա վեժա» միջազգային թատերական փառատոնին։ 2010 թվականին Պրահայի «Ապոստրոֆ» միջազգային փառատոնում ներկայացումն արժանացել է «Լավագույն ռեժիսոր» մրցանակին։ 2010 թվականին «Աղախինները» մասնակցել է նաև Շտուտգարտի «Բունտե-Բունե» 21-րդ միջազգային թատերական փառատոնին, 2011 թվականին ԱՄՆ-ի Ալբուկերկե քաղաքում մասնակցել է «Ռեվոլուշնզ» միջազգային թատերական փառատոնին, իսկ 2012 թվականին՝ Լիտվայի Ռոկիշկիս քաղաքում «Ինտեր Ռամպա» թատերական փառատոնին։ 2013 թվականին ներկայացումը բեմադրվել է Նիդերլանդների մի քանի քաղաքներում։ 2016 թվականին «Աղախինները» մասնակցել է Տռգովիշտեի «Բաբել ֆեսթ» փառատոնին։
2009 թվականին Սուրեն Շահվերդյանը աշխատել է Ռումինիայում՝ Տոնի Բուլանդրայի թատրոնում։ Այնտեղ բեմադրել է «Սիրահարված Հիտլերը» ներկայացումը։ 2009 թվականին այն նույնպես ցուցադրվել է Տրապիզոնի «Սևծովյան երկրների 10-րդ միջազգային թատերական փառատոնում»։ Այնուհետև նույն՝ 2009 թվականին «Սիրահարված Հիտլերը» մասնակցել է Պրահայի «Ապոստրոֆ» միջազգային փառատոնին՝ արժանանալով երկրորդ մրցանակի։ Նույն թվականին ներկայացումը մասնակցել է Իտալիայի Հռոմ քաղաքում "Teatro delle Emozioni Performance" փառատոնին, Չինաստանի Շանհայ քաղաքում «Միջազգային ժամանակակից թատերական փառատոնին», Շտուտգարտի «Բունտե-Բունե» 20-րդ միջազգային թատերական փառատոնին։ 2016 թվականին «Սիրահարված Հիտլերը» մասնակցել է Մոսկվայի «Սոլո փառատոնին»։
2009 թվականին Ռումինիայի Տոնի Բուլանդրայի թատրոնում բեմադրվել է Թենեսի Ուիլյամսի «Տրամվայ Ցանկություն»-ը։ Ներկայացումը 2010 թվականին մասնակցել է Տրապիզոնի «Սևծովյան երկրների միջազգային թատերական փառատոնին»։
2012 թվականին բեմադրել է «Ես կին եմ» (Ա. Գևորգյան) ներկայացումը «Թատրոն 8-ի» հետ։ Ներկայացումը բեմադրվել է Հայաստանի տարբեր քաղաքներում։
2015 թվականին Երևանի Հ. Ղափլանյանի անվան դրամատիկական թատրոնում բեմադրել է «Սև դառը շոկոլադ» (Է. Պետրոսյան) ներկայացումը։ Ներկայացումը 2016 թվականին բեմադրվել է Բելգիայի Բրյուսել քաղաքում։ 2015 թվականին մասնակցել է «Հանի-մանի» ֆիլմի նկարահանումներին, եղել ֆիլմի երկրորդ ռեժիսորը, 2017 թվականին՝ «Նա ասաց՝ մայրիկ» ֆիլմի երկրորդ ռեժիսորը։
2018 թվականին Սուրեն Շահվերդյանը Թենեսի Ուիլյամսի «Տրամվայ Ցանկություն» պիեսը բեմադրել է երրորդ անգամ, այս անգամ Երևանի Հ. Ղափլանյանի անվան թատրոնում։ Նույն՝ 2018 թվականին, Ռումինիայում բեմադրել է «Կարմեն» պլաստիկ դրաման Պրոսպեր Մերիմեի համանուն պատմվածքի հիման վրա։
Ընտանիք
Ունի երկու զավակ։
Արտաքին հղումներ
Կատեգորիա:Հայ բեմադրիչներ Կատեգորիա:Երևանի թատրոնի և կինոյի պետական ինստիտուտի շրջանավարտներ
Ազնագուլովո (գյուղ, Բելորեցկի շրջան)
Ազնագուլովո (Азнагулово, Аҙнағол), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 356 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Աստերոիդների ցանկ (110201-110300)
Աստերոիդների ցանկ (110101-110200) * Աստերոիդների ցանկ * Աստերոիդների ցանկ (110301-110400)
Լյուդվիգսլուստ (շրջան)
Լյուդվիգսլուստ  (Landkreis Ludwigslust), շրջան է Գերմանիայում։ Շրջանի կենտրոնն է Լյուդվիգսլուստ քաղաքը։ Զբաղեցնում է 2.517 կմ2։ Բնակչությունը 127 949 մարդ է։ Բնակչության խտությունը 51 մարդ/կմ2։
Շրջանի պաշտոնական կոդը 13 0 54 է։ Շրջանում 89 համայնք կա ։
Ծանոթագրություններ
Կատեգորիա:Գերմանիայի շրջաններ
Վլադիմիր Վիխրով
Վլադիմիր Վլադիմիրովիչ Վիխրով (Влади́мир Влади́мирович Вихро́в, ), խորհրդային, ռուսական թատրոնի ու կինոյի դերասան, հնչյունավորող։
Կենսագրություն
Վլադիմիր Վիխրովը ծնվել է 1954 թվականի հունվարի 17-ին ԽՍՀՄ Գորկի քաղաքում՝ Վլադիմիր Վիխրով ավագի և Նինա Սլավինսկայայի ընտանիքում։
1975 թվականին ավարտել է Մոսկվայի Բ․ Շչուկինի անվան թատերական ուսումնարանը։ 1975-2005 թվականներին աշխատել է Վախթանգովի թատրոնում։ Նկարահանվել է ավելի քան 20 ֆիլմում, որոնցից են՝ «Աշնանային ղողանջներ», «Կարմիր դիվանագիտական սուրհանդակները», «Ռազմամեքենայի անձնակազմը», «Հարսանիքի օրը ստիպված ենք ճշտել»։ Հնչյունավորել է արտասահմանյան ֆիլմեր և սերիալներ։ Երկրորդ կուրսի ուսանող Վլադիմիրի առաջին աշխատանքային փորձը եղել է «Մոսֆիլմ»-ում մասսայական տեսարանի հնչյունավորումը ։
Հնչյունավորել է նաև գովազդային հոլովակներ, որոնց թվում են՝ «Wrigley’s Searmint, Doublemint, Juicy Fruit» (1995֊2001), «Gillette» (1995֊2006), «Blend-a-med» (1998, 2003), «Lipton» (1998֊1999), «Ուպսավիտ» (1998), «Ֆումիտոքս» (2002), «Ռոսիա - շչեդրայա դուշա» (2004֊2005), «Пиво ПИТ: Право быть мужчиной» (2006֊2007), «Օրբիտ։ Ատամնաբույժներն ուղեծրին» (2007), «Իկեա։ Սովորեք քնել մեզ հետ» (2008) և այլն։ Եղել է «Love Radio»-ի (2000֊2007), ինչպես նաև СТС-8 (1998), Муз-ТВ (2005֊2006) և ТНТ (2008) հեռուստաալիքների պաշտոնական ձայնը։
Հնչյունավորել է նաև «Բեթմենը և Ռոբինը» ֆիլմը․ ձայնի փորձնական երիզներն ուղարկվել են Ամերիկա, որտեղից էլ հաստատել են վերջինիս ։ Հետկադրային հնչյունավորում է կատարել «НТВ» հեռուստաալիքի համար․ հնչյունավորել է այնպիսի հեռուստասերիալներ, ինչպիսիք են «Սեքս մեծ քաղաքում»-ը և Ջեյմս Բոնդի մասին բոլոր 20 ֆիլմերը։ Վլադիմիր Վիխրովը եղել է Ջորջ Քլունիին ռուսերեն հնչյունավորող հիմնական դերասանը։
2010 թվականի սեպտեմբերին վրաերթի է ենթարկվել Տվերսկայա փողոցում գտնվող իր տնից ոչ հեռու։ Ստացած մարմնական վնասվածքներից մահացել է 2010 թվականի սեպտեմբերի 6-ին՝ 57 տարեկանում, Սկլիֆոսովսկու հիվանդանոցում ։ Թաղվել է 2010 թվականի սեպտեմբերի 24-ին Մոսկվայի Միուսկի գերեզմանոցում։
Արտաքին հղումներ
Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:Ռուս հնչյունավորողներ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Ե․ Վախթանգովի անվան թատրոնի անձինք Կատեգորիա:Վիխրովներ Կատեգորիա:Վրաերթի զոհեր Կատեգորիա:Միուսկի գերեզմանոցում թաղվածներ
Գուտյանսկոե
Գուտյանսկոե (Гутянське), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1910 թվականին։
2001 թվականի տվյալներով Գուտյանսկոե գյուղում բնակվում էր 143 մարդ։ Բնակավայրը զբաղեցնում է 0,77 կմ² տարածք։ Բնակչության խտությունը կազմում էր 185,71 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր Կատեգորիա:1910 թվականին հիմնադրված բնակավայրեր
Տուրիլովկա (Միլլերովսկի շրջան)
Տուրիլովկա (Туриловка), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր
Հիմա (ալբոմ)
Հիմա-ն Սիրուշոի 3-րդ ստուդիական ալբոմն է։
Արտաքին հղումներ
Կատեգորիա:Սիրուշո ալբոմներ Կատեգորիա:2007 ալբոմներ
Կամպանյակ (Ավերոնի գավառ)
Կամպանյակ (Campagnac), համայնք Ֆրանսիայի Օկսիտանիա մարզի Ավերոն գավառում ։
Աշխարհագրություն
Գտնվում է Փարիզ քաղաքից 500 կմ հարավ, Թուլուզ քաղաքից` 160 կմ հյուսիս-արևելք, Ռոդեզ քաղաքից` 45 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 256 աշխատունակ (15-64 տարեկան) բնակիչ, որոնցից ակտիվ էին 198-ը, իսկ ոչ ակտիվները` 58։ Ակտիվության ցուցանիշը կազմում է 77,3 %։ 198 աշխատունակ մարդկանցից աշխատել է 183 անձ (108 տղամարդ և 75 կին)։ Գործազուրկ են եղել 15 անձ (8 տղամարդ և 7 կին)։ 58 անաշխատունակներից 12-ը եղել են աշակերտներ կամ ուսանողներ, 34-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Փրկության ափը
«Փրկության ափը» («Берег спасения»), ԽՍՀՄ և ԿԺԴՀ համատեղ արտադրության գեղարվեստական ֆիլմ ։ Նկարահանվել է 1990 թվականին և բաղկացած է երկու սերիայից։ Ֆիլմը նկարագրում է ռուս-ճապոնական պատերազմի իրադարձությունները, սյուժեի հիմքում վերցված է այս պատերազմի իրական փաստը։
Ֆիլմում կան ռազմական և ձեռնամարտերի մեծ թվով տեսարաններ, որոնց մասնակցում են արևելյան մարտարվեստների կորեացի վարպետները։
Սյուժե
Մայիսի կեսեր, 1905 թվական։ Ցուսիմայի ճակատամարտում խորտակված ռուսական «Սվետլանա» հածանավի անձնակազմից հինգ նավաստիներ ափ են դուրս գալիս Կորեայում... Մինչդեռ ճապոնացի գանձ որոնողները փնտրում են Գոգուրեո դարաշրջանի Կորեայի տիրակալի հնագույն դամբարանը։ Տեսնելով, թե ինչպես են ճապոնացի կողոպտիչները նեղացնում ծեր կնոջը, ռուսները նետվում են կռվի։ Նրանց օգնության է գալիս խիզախ ձկնորս Բարամեն՝ հնագույն կուրգանների պահապանը։ Ճապոնացիները հրկիզում են անտառային տնակը, որտեղ կանգ են առել ճանապարհորդները, որպեսզի ռուսներին մեղադրեն կորեական պետության դեմ հանցագործության մեջ։ Սակայն տեղացի գյուղացիներն իրենք են հարձակվում անկոչ հյուրերի վրա՝ տեսնելով, որ նրանք ձգտում են վագրի կիրճում գտնել սուրբ տաճարը։ Ճապոնական ջոկատը կոտորվում է, բայց զոհվում է նաև երիտասարդ նավաստի Դոբրիշը։ Ստանալով ձիեր՝ ռուս նավաստիները շարունակում են իրենց ճանապարհը դեպի հյուսիս։
Արտաքին հղումներ
Կատեգորիա:Խորհրդային ֆիլմեր Կատեգորիա:1990 ֆիլմեր Կատեգորիա:Խորհրդային արկածային ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր
Ալոճենի
Ալոճենի (լատիներեն անվանումը՝ Crataegus L., հայկական տարանունները՝ ալոճի, ալուչ, հալոճի, սզնի), վարդազգիների ընտանիքին պատկանող թուփ է կամ ոչ մեծ ծառ, փշոտ ճյուղերով։ Ալոճենու տերևները պարզ են հերթադիր։ Ծաղիկները սպիտակ են, երբեմն էլ կարմրավուն ։ Պտուղները մանր են, կարմրաբոսոր, 3-4 սերմերով։ Ցեղի անունը ծագել է հունարեն «Կռատաիոս» բառից, որ նշանակում է ուժեղ։
Բաղադրություն
Բույսի ծաղիկներում հայտնաբերված է եթերայուղ, տրիմեթիլամին, կվերցետին, կոֆեինային և քլորագենային թթուներ, հիպերոզիդ, խոլին, ացետիլխոլին և այլն։ Պտուղները պարունակում են գինեթթու, կիտրոնաթթու, կրատեգուսաթթու, ուրսոլաթթու, օլեանոլաթթու, ֆլավոնոիդներ, սորբիդ, ճարպային յուղեր, կարոտին, C վիտամին, դաբաղանյութեր, քիմիական տարրերից՝ կոբալտ, պղինձ, երկաթ, մանգան, ցինկ, մոլիբդեն և այլն։ Ծաղիկները՝ ծաղկաբույլերով հավաքում են մինչև լրիվ բացվելը, իսկ պտուղները՝ աշնանը, այսինքն՝ լրիվ հասունանալուց հետո։ Ալոճենու բուժական հատկությունների մասին դեռևս մեր թվարկության առաջին դարում նշել է հույն բժիշկ Դիոսկորիդը, իսկ ժողովրդական բժշկության մեջ շատ վաղուց պտուղներն օգտագործվել են թեյի, փոշու կամ կիսելի ձևով, ծաղիկները՝ թեյի մեջ, սրտային մի շարք հիվանդությունների, գլխապտույտների, հևոցի, անքնության ժամանակ և այլն։ Պտուղներից ստացված ջրիկ մզվածքը մտնում է կարդիովալենի բաղադրության մեջ։
Նկարագրություն
Վարդազգիների ընտանիքին պատկանող թուփ է, կամ ոչ մեծ ծառ, փշոտ ճյուղերով։ Տերևները պարզ են, հերթադիր կտրտված եզրերով։ Ծաղիկները սպիտակ են, երբեմն էլ կարմրավուն։ Պտուղները մանր են 8-10մմ տրամագծով, կարմրաբոսոր, ալրանման պտղամսով, 3-4 սերմերով։ Ծաղկում է մայիս-հունիս ամիսներին, պտղակալում՝ օգոստոսին։ Մեր հանրապետությունում հանդիպում է 11 տեսակ, որոնցից բուժական նշանակություն ունեն ընդամենը 2-ը՝ փշոտ և կարմրաբոսոր տեսակները։ Այս տեսակները տարածված են մեր Հանրապետության անտառային և մերձանտառային գոտիներում։
Քիմիական բաղադրություն
Բույսի ծաղիկներում հայտնաբերված է եթերայուղ, տրիմեթիլամին, կվերցետին, կվերցիտրին, կոֆեինային և քլորագենային թթուներ, հիպերոզիդ, խոլին, ացետիլխոլին և այլն։ Պտուղները պարունակում են սապոնիններ և ֆլավոնոիդներ, ասկորբինաթթու, կարոտին, դաբաղանյութ, գինեթթու, կիտրոնաթթու, կրատեգուաթթու, ուրսոլաթթու, սորբիտ, ճարպային յուղեր, C վիտամին, քիմիական տարրերից՝ կոբալտ, պղինձ, երկաթ, մանգան, ցինկ, մոլիբդեն և այլն։
Բուժական նշանակություն
Բուժման նպատակով օգտագործում են բույսի ծաղիկները և հասուն պտուղները։
Ալոճի ծաղիկներից և պտուղներից պատրաստված դեղամիջոցները ուժեղացնում են սրտամկանի կծկումները, բարելավում սրտի և ուղեղի արյան շրջանառությունը, վերացնում անոթային սպազմը, սրտի շրջանի ցավերը, կանոնավորում սրտի ռիթմը, առաջ բերում տևական հանգստացնող ներգործություն։
Գրանցված է ՀՀ Կարմիր գրքում։ Որպեսի ծաղիկները պահպանեն իրենց բնական տեսքը, խորհուդ չի տրվում հավաքել առավոտյան կամ անձրևից հետո։ Միայն չոր, արևոտ եղանակին հավաքված հումքը կարելի է չորացնել ստվերում, քամհարվող սենյակում՝ թղթի վրա բարակ շերտով փռված վիճակում։ Պատրաստի հումքը կարելի է պահել տուփերի մեջ, չոր, կիսամութ պայմաններում՝ 2 տարի ժամկետով։ Ըստ Վ․ Շյոնենբերգերի, դեղաբույսի պատրաստուկներն օգնում են սրտային թուլությանը, հատկապես բորբոքային երևույթներից հետո, գերհոգնածությանը, տարիքային վիճակի հետ կապված սրտային երևույթներին։ Դրանք պայմանավորված են դեղաբույսի մեջ պարունակվող վառ կարմրավուն նյութերով՝ ֆլավոնոիդներով։ Ֆրանսիայում, ծաղիկներին և պտուղներին զուգընթաց, նույն նպատակներով օգտագործում են նաև ալոճենու տերևները և երիտասարդ ճյուղերի կեղևը։ Ալոճենու դեղամիջոցները ուժեղացնում են մատնոցուկի, ստրոֆանթինի և հովտաշուշանի ազդեցությունը սրտի և անոթների վրա։ Ալոճենու դեղամիջոցների 1-2 ամսվա տևողությամբ կանոնավոր օգտագործումը լավ արդյունք է տալիս հիպերտոնիկ և սրտային բնույթի նեյրոցիրկուլյատոր դիստոնիաների ժամանակ՝ տևականորեն նաև ընդմիշտ վերացնելով սրտխփոցները, վերջույթների թմրեցումը, սրտի շրջանի ճնշման և ծանրության զգացումը, գխացավերը։ Կանոնավորվում է հիվանդների քունը, լավացնում է ինքնազգացումը, բարձրացնում տրամադրությունը, նորմալացնում է պուլսը, արյան ճնշումը։
Օգտակար հատկանիշներ
Ալոճենու պտուղներն ուտում են ինչպես թարմ, այնպես էլ չորացած վիճակում։ Դրանցից պատրաստում են կոմպոտ, կիսել, դոնդող, մարմելադ, կարամել։ Աղացած պտուղները խառնում են ալյուրին՝ հացին հաճելի համ տալու նպատակով։ Պտուղները և տերևները փոխարինում են թեյին և սուրճին։ Ալոճենին հիանալի դեկորատիվ ծառ է, մեղրատու, ամուր բնափայտով։ Լավ պատվաստակալ է տանձենու, սերկևիլենու և խնձորենու համար ։
Ծանոթագրություններ
Կատեգորիա:Դեղաբույսեր Կատեգորիա:Վարդազգիներ Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
(9697) Լոուման
(9697) Լոուման (Louwman), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(1814) Բախ
(1814) Բախ (Bach), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 9-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,225838 ա. մ., առավելագույնը մոտենում է 1,9354 ա. մ. հեռավորության վրա և հեռանում 2,5163 ա. մ. ։ Արեգակի շուրջ մեկ ամբողջական պտույտ է կատարում 1212,94 երկրային օրվա ընթացքում, իր ուղեծրով շարժվելով միջինում 0,2968 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ավդիան
Ավդիան, գյուղ Արևմտյան Հայաստանում, Վանի վիլայեթի Վանի գավառում ։ Գտնվում էր Վան քաղաքից 55 կմ արևելք, Մահմեդիկ գետի փախակողմյան ակունքներից մեկի ափին։
Բնակչություն
XX դարի սկզբին ուներ 25 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Օրդիխանե Ջալիլ
Օրդիխանե Ջալիլ, եզդի գրող և ակադեմիկոս ։ Ծնվել է Երևանում։ 1951-1956 թվականներին սովորել է Երևանի պետական համալսարանի բանասիրության ֆակուլտետում։ 1957 թվականին նշանակվել է Լենինգրադի համալսարանի քրդագիտության ամբիոնի վարիչ։ Երեք տարի աշխատել է Երևանի ռադիոյի քրդական ծրագրի ղեկավար։ 1958 թվականին այցելել է Իրաքի Քուրդիստան, որտեղ սկսել է զբաղվել քրդերենի ուսումնասիրություններով։ Բազում տարիներ նա՝ իր եղբոր Ջալիլե Ջալիլի և քրոջ՝ Ջեմիլե Ջալիլի հետ զբաղվել է քրդական ազգային պատմությունների և բանաստեղծությունների հավաքմամբ։ Նրա անձնական արխիվում առկա են ավելի քան 100 000 քրդական ասացվածքներ, որոնց մեծ մասը մինչ օրս անտիպ են։
Արտաքին հղումներ
Կատեգորիա:Եզդի գրողներ
Տուրովերով (Միլլերովսկի շրջան)
Տուրովերով (Туроверов), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վերխնետալովսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր
Հրաժեշտ զենքին (ֆիլմ, 1957)
«Հրաժեշտ զենքին» (A Farewell to Arms), ամերիկացի ռեժիսոր Չարլզ Վիդորի ֆիլմը, որը նկարահանվել է 1957 թվականին 20th Century Fox կինոստուդիայում Էռնեստ Հեմինգուեյի համանուն վեպի հիման վրա։ Դերասան Վիտորիո դե Սիկան երկրորդ պլանի դերի համար առաջադրվել է «Օսկար» մրցանակի։
Սյուժե
Ամերիկացի Ֆրեդերիկ Հենրին (Ռոք Հադսոն), որը չի կարողացել դառնալ ռազմական թղթակից, Առաջին համաշխարհային պատերազմի տարիներին միանում է իտալական բանակին որպես սանիտարական գումարտակի լեյտենանտ։ Նրա ավագ ընկերը՝ ռազմական վիրաբույժ, մայոր Ռինալդին (Վիտորիո դե Սիկա) նրան ծանոթացնում է բուժքույր, անգլուհի Քեթրին Բարքլիի (Ջենիֆեր Ջոնս) հետ։ Երիտասարդների միջև արագ ռոմանտիկ հարաբերություններ են սկսվում։ Հարձակողական գործողության ժամանակ Ֆրեդերիկը ստանում է ոտքերի բազմաթիվ բեկորային վերքեր։ Նա հայտնվում է հիվանդանոցում, որտեղ ծառայում է Քեթրինը․ նրանց զգացմունքները վերածվում են փոխադարձ կրքոտ սիրո։ Ապաքինվելուց հետո Ֆրեդերիկը վերադառնում է գործող բանակ, որտեղ իրավիճակը հօգուտ իտալական կողմի չէ. նրա զորամասերը շտապ նահանջում են։ Զինվորական բժիշկները հրաման են ստանում հեռանալ հոսպիտալից՝ թողնելով վիրավորներին։ Նրանք հնազանդվում են հրամանին, սակայն նահանջող զորամասում մայոր Ռինալդին բավական բարձր և խստորեն քննադատում է հրամանատարության գործողությունները։ Նրան և լեյտենանտ Հենրիին ձերբակալում են կարաբիներները։ Ռազմադաշտային դատարանը մայորին մեղադրում է խուճապ առաջացնելու մեջ և նրան դատապարտում գնդակահարության։ Դատավճիռն անհապաղ ի կատար է ածվում։ Չսպասելով նման ճակատագրի՝ Ֆրեդերիկը փախչում է։ Նա փնտրում է Քեթրինին, և նրանք թաքնվում են Շվեյցարիայում։ Երիտասարդները մի քանի երջանիկ ամիս են անցկացնում, սպասում են երեխայի։ Բայց նորածինը մեռած է ծնվում, իսկ Քեթրինը մի քանի ժամ անց մահանում է Ֆրեդերիկի ձեռքում։
Քննադատություն
1958 թվականին «The New York Times»-ը հրապարակել է ֆիլմի խիստ բացասական գրախոսական․ «...Պարոն Սելզնիկի ֆիլմը երկու մարդկանց միջև սիրո մասին հոգնեցուցիչ պատմություն է, որոնք անհասկանալի համառությամբ պահպանում են իրենց ոչ պաշտոնական հարաբերությունները։ Նրանք երկար ռոմանտիկ ժամեր են անցկացնում հիվանդանոցում, որտեղ հերոսն ապաքինվում է վերքերից, իսկ հետո երկար ժամեր ձնագնդի են խաղում շվեյցարական գերժամանակակից ձմեռային հանգստավայրում, որտեղ հերոսուհին սպասում է երեխայի ծնվելուն։ Ֆիլմի ողջ ընթացքում բացակայում է վերահաս մահվան չարաբաստիկ զգացումը, այնպես որ, երբ հանկարծակի ողբերգություն է տեղի ունենում, դա ավելի շատ թվում է մանկաբարձական սխալ, քան այդ մարդկանց կյանքի անխուսափելի չար հեգնանքը» ։
Ֆիլմի նկատմամբ դրական չեն տրամադրված նաև ժամանակակից քննադատները։ Այսպես, ամերիկացի կինոգետ Էմանուիլ Լևին իր գրախոսականում գրում է. «Արդյունքը (նկարահանումների) դարձել է սենտիմենտալ, չափազանց ուռճացված և ձգձգված բեմադրություն, որտեղ Հադսոնը չափազանց խստապատշաճ է, իսկ Ջոնսը չափազանց ծեր է իր դերի համար» ։ Գրեթե 40-ամյա դերասանուհի Ջենիֆեր Ջոնսի (պրոդյուսեր Դևիդ Սելզնիկի կնոջ) անհամապատասխանությունը պատանի Քեթրին Բարքլիի կերպարին բազմիցս նշվել է նաև այլ քննադատների կողմից ։ Էլ ավելի խիստ է քննադատել «Time Out» պարբերականը․ «Բեն Հեկտի թույլ սցենարը և Սելզնիկի՝ ավելորդությունների հանդեպ անփոփոխ հակվածությունը հավասարապես մեղավոր են անհաջողության մեջ» ։
Բոգ յոթաբաժան
Բոգ յոթաբաժան, բազմամյա բույս է՝ մինչև 30 սմ բարձրությամբ։ Պատկանում է բոգազգիների ընտանիքին։ Ցեղը ընդգրկում է 500 տեսակ, որից 11-ը աճում են Հայաստանում։ Յոթաբաժան բոգը հանդիպում է վերին լեռնային գոտում, մինչև մերձալպյան մարգագետինները ծովի մակերևույթից 2500-3000 մ բարձրությունների վրա։ Հայկական ՍՍՀ-ում տարածված է Աշոցքում, Լոռիում, Արագածի լեռնային զանգվածում, Ապարանում, Սևանի ավազանում, Գեղամա լեռներում, Զանգեզուրում։
Հրաժեշտ զենքին (ֆիլմ, 1957)
Քննադատություն
Rotten Tomatoes ինտերնետ-ագրեգատորում ֆիլմի վարկանիշը կազմում է 0 տոկոս՝ հիմնված քննադատների 10 գրախոսությունների վրա ։
Բոգ յոթաբաժան
Նկարագրություն
Զանգականման ծաղիկները մուգ կամ բաց կապտավուն են, երբեմն՝ սպիտակավուն կամ մանուշակագույն։ Ցողունները խիտ տերևակալած են։ Հայկական ՍՍՀ-ում աճող մնացած բոլոր բոգերն էլ մեծ հետաքրքրություն են ներկայացնում մշակության մեջ ներդնելու, հատկապես ալպինարիաների և քարապարտեզների ձևավորման համար։ Դրանց մի մասը երկամյա բույսեր են։ Բազմանում է թփի բաժանումով և սերմերով։ Գերադասում է ավազակավային, խոնավ հողերը։ Վատ է տանում շոգը և արեգակնային ուղղակի ճառագայթումը, ուստի և խորհուրդ է տրվում ցածրադիր վայրերում աճեցնել ստվերում և հաճախակի ջրել։ Սերմերով բազմացնելու դեպքում ցանքը կատարում են թաղարներում, ձմռանը թողնելով դրանք դրսում՝ ձյան տակ կամ սառը շենքերում։ Ժողովրդական բժշկության մեջ օգտագործում է որպես հակատենդային, ջերմությունն իջեցնող և աղեստամոքսային տրակտի հիվանդությունների բուժման միջոց։
Հրաժեշտ զենքին (ֆիլմ, 1957)
Արտաքին հղումներ
Կատեգորիա:Ամերիկյան ֆիլմեր
Կիզրայ
Կիզրայ (Кизрай, Ҡыҙрай), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 389 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր Կատեգորիա:1926 թվականին հիմնադրված բնակավայրեր
Անկանխիկ հասարակություն
Անկանխիկ հասարակությունը տնտեսության վիճակ է, որտեղ ֆինանսական գործարքներն իրականացվում են ոչ թե գումարի օգնությամբ ֆիզիկական թղթադրամների կամ մետաղադրամների տեսքով, այլ թվային տեղեկատվության (սովորաբար փողի էլեկտրոնային ներկայացման) փոխանցման միջոցով մասնակիցների միջև ։ Անկանխիկ հասարակությունները առաջացել է բարտերից և անկանխիկ փոխանակման այլ մեթոդներից։ 20-րդ դարի վերջին և 21-րդ դարի սկզբին անկանխիկ գործարքները հնարավոր դարձան՝ օգտագործելով կրեդիտ քարտեր, դեբետային քարտեր, բջջային վճարումներ և թվային արժույթներ, ինչպիսիք են բիթքոյնը և էֆիրիումը։
Անկանխիկ հասարակության հայեցակարգը լայնորեն քննարկվել է աշխարհի բազմաթիվ երկրներում առևտրի և ներդրումների մեջ գրանցման, կառավարման և փոխանակման թվային մեթոդների աճող կիրառման, ինչպես նաև կանխիկ գումարի օգտագործմամբ գործարքների տեղաշարժի, դրանց էլեկտրոնային փոխարինման վերաբերյալ ։ Մի քանի երկրներն այժմ սահմանում են գործարքների և կանխիկ միջոցների օգտագործմամբ գործարքների չափի սահմանափակումներ :
Պատմություն
Առօրյա կյանքում անկանխիկ գործարքների և հաշվարկների կիրառման միտումը սկսվեց 1990-ականներին, երբ էլեկտրոնային բանկինգը դարձավ սովորական երևույթ։
2010-ականներին թվային վճարման մեթոդները, ինչպիսիք են PayPal-ը, թվային դրամապանակների համակարգերը, Apple Pay-ը, էլեկտրոնային քարտով կամ սմարթֆոնով առանց կոնտակտ և NFC վճարումները, ինչպես նաև էլեկտրոնային հաշիվները լայնորեն տարածված էին շատ երկրներում :
Մինչև 2020-ական թվականները գործարքներում մեծ քանակությամբ կանխիկ միջոցների օգտագործումը նվազել է, որը մասամբ կապված էր փողերի լվացման և ահաբեկչության ֆինանսավորման մեջ, դրանց օգտագործման հետ կապված կասկածների վերաբերյալ։ Որոշ մատակարարներ և մանրածախ առևտրականներ այնքան սահմանափակ են կանխիկ վճարումների հարցում, որ իրենց գործողությունների համար օգտագործում են «պատերազմ կանխիկ գումարի դեմ» տերմինը ։ Համաձայն 2016 թվականի Ամերիկայի Միացյալ Նահանգների սպառողական մարքեթինգի հետազոտության՝ հարցվածների 75%-ը նախընտրել է վարկային կամ դեբետային քարտը՝ որպես վճարման եղանակ, մինչդեռ հարցվածների միայն 11%-ն է նախընտրել կանխիկ գումարը ։ 2009 թվականին հիմնադրվել է  «Square» ընկերությունը, որը մշակում են տեխնոլոգիաներ թվային վճարումների ոլորտում։ Venmo-ն թույլ է տալիս անհատներին ուղղակի վճարումներ կատարել ուրիշներին՝ առանց կանխիկ պահելու։ Square-ը տեխնոլոգիա է, որը թույլ է տալիս հիմնականում փոքր բիզնեսին վճարումներ ստանալ իրենց հաճախորդներից։
Մինչև 2016 թվականը Շվեդիայում գործարքների արժեքի միայն մոտ 2%-ն էր կանխիկ, իսկ ընդհանուր մանրածախ գործարքների միայն մոտ 20%-ն էր կանխիկ։ Երկրում բանկային մասնաճյուղերի կեսից պակասն է իրականացրել կանխիկ գործարքներ ։ Շվեդիայի հեռանալը կանխիկ վճարման միջոցներից պայմանավորված է նրանով, որ բանկերը գործատուներին համոզել են օգտագործել ուղղակի ավանդ 1960-ականներին՝ չեկեր գանձելով սկսած 1990-ականներից, 2012-ին գործարկելով սմարթֆոնից սմարթֆոն վճարումների համար հարմար Swish համակարգը, իսկ 2011-ին գործարկել է IZettle-ը ՝ քարտով վճարումներ ընդունելու համար ։
Հետազոտություն
Անկանխիկ հասարակությունների առաջին սոցիոլոգիական ուսումնասիրություններից տե՛ս Aldo Haesler, Sociologie de l'argent et postmodernité, Ժնև և Փարիզ 1995 թվական։
Գործարքների ընդհանուր քանակից
«Անկանխիկ հասարակությոունը» ներկայացնող երկրների ընդհանուր չափանիշը անկանխիկ վճարումների մասնաբաժինն է կատարված գործարքների ընդհանուր քանակում։ Օրինակ՝ սկանդինավյան երկրներում անկանխիկ գործարքների տեսակարար կշիռն ավելի մեծ է, քան Եվրոպայի այլ երկներում։